# Òmicron de la Verge

Òmicron de la Verge (ο Virginis) és un estel a la constel·lació de la Verge (Virgo) de magnitud aparent +4,13. S'hi troba a 171 anys llum del sistema solar. No ha de ser confosa amb l'estel variable O de la Verge o 78 de la Verge.
Òmicron de la Verge és una gegant groga de tipus espectral G8IIIa i 4.920 K de temperatura. Té un radi 13 vegades major que el radi solar amb una lluminositat 81 vegades major que la del Sol. La mesura de la seva velocitat de rotació és de 19 km/s. La seva massa estimada és 2,3 vegades major que la massa solar i té una edat aproximada de 500 milions d'anys.
Les característiques físiques d'Òmicron de la Verge són molt semblants a les de la veïna Vindemiatrix (ε Virginis), la major lluentor de la qual es deu al fet que està considerablement més prop de la Terra. No obstant això, a diferència d'aquesta última, Òmicron Virginis està catalogada com un estel de bari «lleu». Aquests estels mostren un excés de bari l'origen del qual s'atribueix a la transferència de massa en el passat per part d'un estel acompanyant; l'acompanyant, convertida avui en una nana blanca, no és visible en molts casos. En el cas d'Òmicron Virginis, encara que no s'ha detectat variació en la velocitat radial, excessos en la radiació ultraviolada emesa poden indicar la presència de la nana blanca. El mínim període orbital obtingut per al sistema és de 4.700 dies.

## Referències

* ↑ «Taxonomy of barium stars» (en anglès). Astronomical Journal, 6-1991, pàg. 2229–2254. DOI: 10.1086/115845.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Caroline Soubiran «Vertical distribution of Galactic disk stars. IV. AMR and AVR from clump giants» (en anglès). Astronomy and Astrophysics, 1, 3-2008, pàg. 91–101. DOI: 10.1051/0004-6361:20078788.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ Eva Grebel «SP_Ace: a new code to derive stellar parameters and elemental abundances» (en anglès). Astronomy and Astrophysics, 11-02-2016, pàg. 2–2. DOI: 10.1051/0004-6361/201526758.
* ↑ Pablo Mauas «Stellar parameters and chemical abundances of 223 evolved stars with and without planets» (en anglès). Astronomy and Astrophysics, 26-01-2015. DOI: 10.1051/0004-6361/201424474.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* ↑ Steven Majewski «Determining ages of APOGEE giants with known distances» (en anglès). Astrophysical Journal, 1, 20-01-2016. DOI: 10.3847/0004-637X/817/1/40.
* ↑ «The spectrum of omicron Virginis» (en anglès). Monthly Notices of the Royal Astronomical Society, 1972, pàg. 17–19.
* ↑ «Omicron Virginis» (en anglès). SIMBAD (Centre de Dades astronòmiques d'Estrasburg). [Consulta: 17 desembre 2020].
* ↑ Omicron Virginis Arxivat 2016-03-04 a Wayback Machine. (The Bright Star Catalogue)
* 1 2 Smiljanic, R.; Porto de Mello, G. F. & da Silva, L. «Abundance analysis of barium and mild barium stars». Astronomy and Astrophysics, 468, 2, 2007. pp.679-693.